Við fögnum hækkandi sól . Senn er að baki þriðji heili vetur okkar í tækjasölu . Óhætt er að segja að viðtökurnar sem við höfum fengið hafi verið framar björtustu vonum . Ekki bara það heldur höfum við á þessum tíma sannreynt það aftur og aftur að vörurnar sem við seljum standast kröfur viðskiptavina og þjóna þeim vel . Það er ekki endilega sjálfgefið að finna gæðavörur á samkeppnishæfu verði en það hefur svo sannarlega reynst vera raunin hjá okkur .